Diari Oficial de la Generalitat Valenciana


Sumari del DOGV 9014, del 05-02-2021 (2021/992)

Informació pública de l'aprovació de l'informe ambiental i territorial estratègic de la modificació puntual número 1 del Pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/992


Data del document
:   09-12-2020

Organisme emissor
:   Ajuntament de Forcall

Tipus de document
:   Anunci

Descriptors 

:   * Forcall
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual número 1 del Pla general d'ordenació urbana. [2021/992]  
La Comissió d'Avaluació Ambiental i Territorial Estratègica de l'Ajuntament de Forcall, en la sessió ordinària celebrada el dia 4 de desembre de 2020, va adoptar l'acord que, en la part dispositiva, diu literalment el següent:  
  
«Primer. Concloure que la proposta de modificació puntual número 1 del PGOU de Forcall no té efectes significatius sobre el medi ambient i el territori, conforme amb els criteris establits en l'annex VIII de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Segon. Emetre un informe ambiental i territorial estratègic, corresponent al procediment simplificat d'avaluació ambiental i territorial estratègica de la modificació puntual número 1 del PGOU de Forcall, per considerar que no té efectes significatius negatius sobre el medi ambient; correspon continuar la tramitació conforme amb el capítol III, articles 57 i següents, de la LOTUP, amb el compliment de les següents determinacions:  
a) Respecte de l'abast i àmbit de la modificació de pla:  
- S'ha d'excloure de l'objecte de la modificació de pla els equipaments DM/5 i DM/6, que es localitzen en sòl no urbanitzable, a l'efecte de l'article 48.c de la LOTUP, d'atribució de competències en matèria d'avaluació ambiental als ajuntaments.  
b) Respecte d'incidència en el paisatge:  
- D'acord amb l'article 6.4.b de la LOTUP, es determina que la modificació del pla no té incidència en el paisatge, per la qual cosa no és exigible un estudi d'integració paisatgística, amb el compliment del condicionant de l'apartat següent.  
c) Introduir en la proposta de modificació puntual:  
- Mesures en relació amb les diferents altures regulades en l'edificació i la generació de mitgeres vistes (acabament superficial, elements vegetals, instal·lació d'energies renovables).  
  
Tercer. Conforme amb l'article 51.7 de la LOTUP, incloure l'informe ambiental i territorial estratègic en la documentació de l'instrument de planejament urbanístic a l'efecte de posar-lo en coneixement de l'òrgan promotor i l'òrgan substantiu per a la continuació de la tramitació urbanística, conforme amb el capítol següent d'aquesta llei (article 57 de la LOTUP).  
  
Quart. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP, i en la pàgina web municipal.  
  
Cinqué. D'acord amb l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat el pla o programa en el termini màxim de quatre anys des de la publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
  
Sisé. La resolució de l'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjuí dels recursos que, si escau, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.»  
  
Forcall, 16 de desembre de 2020. El president de la Comissió d'Avaluació Ambiental i Territorial de l'Ajuntament de Forcall: Santiago Pérez Peñarroya.